2019. gada \_\_. \_\_\_\_\_\_\_\_\_\_ Noteikumi Nr. \_\_\_

Rīgā (prot. Nr. \_\_ \_\_. §)

**Grozījumi Ministru kabineta 2016. gada 17. maija noteikumos Nr.310 „Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi”**

Izdoti saskaņā ar Eiropas Savienības struktūrfondu un Kohēzijas fonda 2014. —2020. gada plānošanas perioda vadības likuma 20. panta 6. un 13. punktu

Izdarīt Ministru kabineta 2016. gada 17. maija noteikumos Nr.310 „Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi (Latvijas Vēstnesis, 2016, 103. nr., 2017, 229. nr., 2019, 12.nr.) šādus grozījumus:

1. Izteikt 8.6. punktu šādā redakcijā:

“8.6. bērni, pilngadīgas personas virs 18 gadiem, kamēr tās turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai, un grūtnieces;”

1. Aizstāt 9.1.apakšpunktā skaiti “100 000” ar skaitli “45 000”.
2. Aizstāt 9.1.2.apakšpunktā skaiti “20 000” ar skaitli “300” un skaitli “80 000” ar skaitli “  44 700”.
3. Aizstāt 9.2.apakšpunktā skaiti “500 000” ar skaitli “175 000”.
4. Aizstāt 9.2.2.apakšpunktā skaiti “50 000” ar skaitli “17 000” un skaitli “450 000” ar skaitli “158 000”.
5. Papildināt noteikumus ar 9.3. un 9.4.apakšpunktu šādā redakcijā:

“9.3. 9.2.4.2. pasākuma ietvaros īstenoto veselības veicināšanas un slimību profilakses pasākumu skaits līdz 2023. gada 31. decembrim - 41 763 pasākumi;

9.4. 9.2.4.1. pasākuma ietvaros īstenoto veselības veicināšanas un slimību profilakses kampaņu skaits līdz 2022.gada 31.decembrim – 5 kampaņas.”.

1. Izteikt 12.punktu šādā redakcijā:

“12. Specifiskā atbalsta ietvaros plānotais kopējais attiecināmais finansējums ir 45 912 290 euro, tai skaitā Eiropas Sociālā fonda finansējums 39 025 447 euro apmērā un valsts budžeta finansējums 6 886 843 euro apmērā, tai skaitā:

12.1. 9.2.4.1. pasākumam pieejamais kopējais attiecināmais finansējums ir 16 691 509 euro, tai skaitā Eiropas Sociālā fonda finansējums 14 187 783 euro apmērā un valsts budžeta finansējums 2 503 726 euro apmērā;

12.2. 9.2.4.2. pasākumam plānotais kopējais attiecināmais finansējums ir 29 220 781 euro, tai skaitā Eiropas Sociālā fonda finansējums 24 837 664 euro apmērā un valsts budžeta finansējums 4 383 117 euro apmērā.”

1. Izteikt 13.punktu šādā redakcijā:

“13. 9.2.4.2. pasākumam pieejamais kopējais attiecināmais finansējums finansējumu saņēmēju individuālajā līmenī ir pieejams sadarbības iestādes tīmekļvietnē.”

1. Papildināt 17.punktu aiz vārda “iestādes” ar vārdiem “un valsts sabiedrību ar ierobežotu atbildību “Bērnu klīniskā universitātes slimnīca”.”
2. Izteikt 19.punktu šādā redakcijā:

“Sadarbības partneris 9.2.4.1. pasākuma ietvaros var īstenot šo noteikumu 22. punktā minētās atbalstāmās darbības un veikt izmaksas atbilstoši šo noteikumu 23., 23.1, 24., 25., 26., 27., 28., 29., 30. un 31. punktam.

1. Papildināt noteikumus ar 20.1 un 20.2 punktu šādā redakcijā:

“20.1 Šo noteikumu 20.2.apakšpuktā minētais projekta iesniedzējs sadarbības partneru statusā var piesaistīt šo noteikumu 54.punktā minētās pašvaldības vai to iestādes, kuras veic vietējās sabiedrības veselības veicināšanas un slimību profilakses pasākumus;

20.2 Sadarbības partneris 9.2.4.2. pasākuma ietvaros var īstenot šo noteikumu 34. punktā minētās atbalstāmās darbības un veikt izmaksas atbilstoši šo noteikumu 35., 37. un 39.punktam.”.

1. Papildināt 22.1.apakšpunktu aiz vārda “īstenošanas” ar vārdiem “personāla atlīdzības”.
2. Papildināt noteikumus ar 22.1.1 apakšpunktu šādā redakcijā:

“22.1.1 finansējuma saņēmēja un sadarbības partneru personāla darba braucienu un iekšzemes komandējumu nodrošināšana;”.

1. Izteikt 23.punkta ievaddaļu šādā redakcijā:

“23. Šo noteikumu 22.1. apakšpunktā minētās atbalstāmās darbības finansējumu projekta iesniegumā, saskaņā ar Eiropas Parlamenta un Padomes regulas (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. 68.a.punktu, plāno kā vienu izmaksu pozīciju, piemērojot izmaksu vienoto likmi 19,3 procentu apmērā no šo noteikumu 32.2. apakšpunktā noteiktajām 9.2.4.1. pasākuma projekta pārējām tiešajām attiecināmajām izmaksām, un tā ietvaros ir attiecināmas:”

1. Svītrot 23.1.apakšpunktā vārdus “vai uzņēmuma (pakalpojuma) līguma”.
2. Svītrot 23.3.apakšpunktu.
3. Papildināt noteikumus ar 23.1 punktu šādā redakcijā:

“23.1 Šo noteikumu 22.1.1 apakšpunktā minētās atbalstāmās darbības finansējuma saņēmēja un sadarbības partneru personāla darba braucienu un iekšzemes komandējumu izmaksas, kas nepārsniedz 1% no šo noteikumu 23.punktā noteiktajām projekta vadības un īstenošanas personāla atlīdzības izmaksām.”

1. Izteikt 32.punktu šādā redakcijā:

“32. Šo noteikumu [23.](https://likumi.lv/ta/id/282400#p23), 23.1, [24.](https://likumi.lv/ta/id/282400#p24), [25.](https://likumi.lv/ta/id/282400#p25), [26.](https://likumi.lv/ta/id/282400#p26), [27.](https://likumi.lv/ta/id/282400#p27), [28.](https://likumi.lv/ta/id/282400#p28), [29.](https://likumi.lv/ta/id/282400#p29), [30.](https://likumi.lv/ta/id/282400#p30)un [31.](https://likumi.lv/ta/id/282400#p31) punktā minētās izmaksas veido projekta tiešās attiecināmās izmaksas, tai skaitā:

32.1. šo noteikumu 23.1. un 23.2. apakšpunktā minētās izmaksas, kas radušās uz darba līguma pamata vai ieceļot pretendentu valsts civildienesta ierēdņa amatā ar rīkojumu, veido projekta tiešās attiecināmās personāla atlīdzības izmaksas;

32.2. šo noteikumu [23.1](https://likumi.lv/ta/id/282400#p23.3), [24.](https://likumi.lv/ta/id/282400#p24), [25.](https://likumi.lv/ta/id/282400#p25), [26.](https://likumi.lv/ta/id/282400#p26), [27.](https://likumi.lv/ta/id/282400#p27), [28.](https://likumi.lv/ta/id/282400#p28), [29.](https://likumi.lv/ta/id/282400#p29), [30.](https://likumi.lv/ta/id/282400#p30)un [31.](https://likumi.lv/ta/id/282400#p31) punktā minētās izmaksas veido projekta pārējās tiešās attiecināmās izmaksas, un šīs piegāžu un pakalpojumu izmaksas ir attiecināmas, ja tās radušās, ievērojot publisko iepirkumu jomu regulējošos normatīvos aktus.”.

1. Aizstāt 32.1 punktā skaitli “23.3.” ar skaitli “23.1”
2. Papildināt noteikumus ar 32.2 punktu šādā redakcijā:

“32.2 Šo noteikumu 23.1. apakšpunktā minēto darba braucienu un iekšzemes komandējumu izmaksām izdevumiem par viesnīcu (naktsmītni) Latvijas teritorijā un dienas naudu par katru iekšzemes komandējuma dienu piemēro Finanšu ministrijas metodiku “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai”. Minēto vienas vienības izmaksu metodiku nepiemēro piegādēm un pakalpojumiem, kuri iepirkti (noslēgts līgums) saskaņā ar publisko iepirkumu regulējumu.”.

1. Svītrot 33.punktu.
2. Izteikt 34.punktu šādā redakcijā:

“9.2.4.2. pasākuma ietvaros ir atbalstāmas šādas darbības prioritārajās veselības jomās – sirds un asinsvadu slimības, onkoloģiskās slimības, bērnu (sākot no perinatālā un neonatālā perioda) veselība un psihiskā veselība:

34.1. projekta vadības un īstenošanas nodrošināšana;

34.2. veselības veicināšanas un slimību profilakses pasākumi mērķa grupām un vietējai sabiedrībai;

34.3. informācijas un publicitātes pasākumu nodrošināšana.”

1. Izteikt 35.punktu šādā redakcijā:

“35. Šo noteikumu 34.1. apakšpunktā minētās atbalstāmās darbības ietvaros ir attiecināmas finansējuma saņēmēja un sadarbības partnera projekta vadības un īstenošanas personāla atlīdzības izmaksas, kas radušās uz darba līguma pamata vai ieceļot pretendentu valsts civildienesta ierēdņa amatā ar rīkojumu, tai skaitā normatīvajos aktos noteiktās piemaksas un nodokļi, kuras projekta iesniegumā plāno kā vienu izmaksu pozīciju, piemērojot atbildīgās iestādes izstrādāto izmaksu vienoto likmi 10,5 procentu apmērā no šo noteikumu 41.2. apakšpunktā noteiktajām 9.2.4.2. pasākuma projektu pārējām tiešajām attiecināmajām izmaksām, saskaņā ar Eiropas Parlamenta un Padomes regulas (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. 68.a.punktu.”.

1. Svītrot 36.punktu.
2. Izteikt 37.1. apakšpunktu šādā redakcijā:

“37.1. izmaksas par veselības veicināšanas un slimību profilakses pasākumu īstenošanu, kas īstenojami stratēģiskajās tēmās - psihiskā veselība, atkarību izplatības mazināšana, fiziskā aktivitāte, veselīgs uzturs, seksuālā un reproduktīvā veselība un slimību profilakse. Par pasākumu 9.2.4.2. pasākuma projekta ietvaros ir uzskatāms konkrētā atrašanās vietā, konkrētā norises laikā, konkrētam plānotajam cilvēku lokam īstenots veselības veicināšanas un slimību profilakses pasākums;”

1. Papildināt 37.2. apakšpunktu aiz vārda “par” ar vārdiem “veselības veicināšanas pasākumu inventāru un”.
2. Papildināt 37.5. apakšpunktu aiz vārda “par” ar vārdiem “veselības veicināšanas un slimību”.
3. Svītrot 38.punktu.
4. Izteikt 41.punktu šādā redakcijā:

“41. Šo noteikumu [35.](https://likumi.lv/ta/id/282400#p35), [.](https://likumi.lv/ta/id/282400#p36), [37.](https://likumi.lv/ta/id/282400#p37), , [39.](https://likumi.lv/ta/id/282400#p39)un [40.](https://likumi.lv/ta/id/282400#p40) punktā minētās izmaksas veido projekta tiešās attiecināmās izmaksas, tai skaitā:

41.1. šo noteikumu [35.](https://likumi.lv/ta/id/282400#p35) punktā minētās izmaksas, kas radušās uz darba līguma pamata, veido projekta tiešās attiecināmās personāla atlīdzības izmaksas;

41.2. šo noteikumu [37.](https://likumi.lv/ta/id/282400#p37),  [39.](https://likumi.lv/ta/id/282400#p39)un [40.](https://likumi.lv/ta/id/282400#p40) punktā minētās izmaksas veido projekta pārējās tiešās attiecināmās izmaksas, un šīs piegāžu un pakalpojumu izmaksas ir attiecināmas, ja tās radušās, ievērojot publisko iepirkumu jomu regulējošos normatīvos aktus.”.

1. Svītrot 41.1punktā vārdu un skaitli “un 38.3.”.
2. Svītrot 42.punktu.
3. Svītrot 43.punktā vārdus un skaitli “un 38.”.
4. Svītrot 44.punktu.
5. Izteikt 47.punktu šādā redakcijā:

“47. Specifiskā atbalsta pasākumu ietvaros nav attiecināmas būvdarbu un piegāžu līgumu izmaksas, izņemot tādu šo noteikumu 25.2., 27.2. un 37.2. apakšpunktā minēto ierīču un inventāra piegāžu līgumu izmaksas, kuru vērtība par vienu vienību ir mazāka par 500 *euro.*”.

1. Izteikt 50.punktu šādā redakcijā:

“50. Sadarbības iestāde 9.2.4.2. pasākuma ietvaros organizē ierobežotu projektu iesniegumu atlasi šo noteikumu 34.3. apakšpunktā minēto veselības veicināšanas un slimību profilakses pasākumu īstenošanai 2017.–2020. gadā, bet ne vairāk kā 36 mēnešu periodam, plānojot finansējumu, kas pieejams sadarbības iestādes tīmekļvietnē “Aprēķinātais sasniedzamais iznākuma rādītājs un attiecināmais finansējums dalījumā pa pašvaldībām” 3.kolonnā “Aprēķinātais attiecināmais finansējums projektu īstenošanai no 2017.gada līdz 2020.gadam, EUR”. Sadarbības iestāde uzaicinājumu nosūta mēneša laikā pēc šo noteikumu stāšanas spēkā, ja ir saskaņots 9.2.4.2. pasākuma projektu iesniegumu atlases kārtas nolikums un ja atbildīgā iestāde atbilstoši šo noteikumu 53. punktam ir aprēķinājusi finansējuma sadalījumu un individuāli sasniedzamos iznākuma rādītājus pašvaldībām un iesniegusi sadarbības iestādei publicēšanai tās tīmekļvietnē.”.

1. Papildināt noteikumus ar 50.1 punktu šādā redakcijā:

“50.1 Mēneša laikā pēc šo noteikumu grozījumu spēkā stāšanās dienas sadarbības iestāde nosūta uzaicinājumu 9.2.4.2. pasākuma finansējuma saņēmējiem veikt grozījumu projekta iesniegumā paredzot šo noteikumu 34. punktā minēto veselības veicināšanas un slimību profilakses pasākumu īstenošanu 2020.–2023. gadā, bet ne vairāk kā 36 mēnešu periodam un nepārsniedzot termiņu 2023.gada 31.decembris, palielinot projektu iesniegumu attiecināmo izmaksu kopsummu par sadarbības iestādes tīmekļvietnē publicēto “Aprēķinātais sasniedzamais iznākuma rādītājs un attiecināmais finansējums dalījumā pa pašvaldībām” 6.kolonnā “Aprēķinātais attiecināmais finansējums projekta īstenošanai no 2020.gada līdz 2023.gadam, EUR” norādīto finansējuma saņēmējam pieejamo attiecināmo izmaksu kopsummu.”.

1. Papildināt 52.8.apakšpunktu pirms vārda “maksimālā” ar vārdiem “veselības veicināšanas un slimību profilakses pasākumu īstenošanai no 2017.gada līdz 2020.gadam”.
2. Svītrot 53.punktā vārdu “attiecīgās”.
3. Svītrot 60.punktu.
4. Izteikt 62.punktu šādā redakcijā:

“62. Šo noteikumu [61. punktā](https://likumi.lv/ta/id/282400#p61) minētās komitejas personālsastāvu un nolikumu apstiprina veselības ministrs. Komitejas sēdes tiek organizētas pēc nepieciešamības, bet ne retāk kā reizi gadā. Dalībai komitejas sēdēs var pieaicināt citus ekspertus.”

1. Aizstāt 63.punktā skaitli “1,5” ar skaitli “3,0”.
2. Izteikt 64.2.1.apakšpunktu jaunā redakcijā:

“64.2.1. pamatojoties uz informāciju, ko 9.2.4.2. pasākuma finansējuma saņēmēji snieguši atbilstoši šo noteikumu 64.5. apakšpunktam, analizē īstenoto veselības veicināšanas un slimību profilakses pasākumu īstenošanas efektivitātes un ietekmes novērtējumu;”

1. Svītrot 64.4. apakšpunktu.
2. Papildināt 66.1.1.apakšpunktu aiz vārda “skaits” ar vārdiem “ja pasākuma ilgums ir vairāk kā 8 stundas”.
3. Papildināt noteikumus ar 66.21 apakšpunktu šādā redakcijā:

“66.2.1 par šo noteikumu 8.punktā minētajām mērķa grupām šo noteikumu 9.3.apakšpunktā minēto 9.2.4.2. pasākuma ietvaros īstenoto veselības veicināšanas un slimību profilakses pasākumu skaitu un šo noteikumu 9.4.apakšpunktā minēto 9.2.4.1. pasākuma ietvaros īstenoto veselības veicināšanas un slimību profilakses kampaņu skaitu.”.

1. Izteikt 66.3. apakšpunktu šādā redakcijā:

“66.3. par projekta dalībniekiem, kuri uzskaitāmi atbilstoši Eiropas Parlamenta un Padomes 2013. gada 17. decembra Regulas (ES) Nr. [1304/2013](http://eur-lex.europa.eu/eli/reg/2013/1304/oj/?locale=LV) par Eiropas Sociālo fondu un ar ko atceļ Padomes Regulu (EK) Nr.[1081/2006](http://eur-lex.europa.eu/eli/reg/2006/1081/oj/?locale=LV), 1. pielikuma 1.punktā noteiktajiem kopējiem iznākuma rādītājiem dalībniekiem, veicot dalībnieku anketēšanu atbilstoši normatīvajiem aktiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014.–2020. gada plānošanas periodā, un maksājuma pieprasījuma veidlapā noteiktajiem datiem, ja:

66.3.1. persona piedalās veselības veicināšanas vai slimību profilakses pasākumā mērķa grupām vai vietējai sabiedrībai;

66.3.2. pasākuma ilgums ir vairāk kā 8 stundas.”.

1. Papildināt noteikumus ar 71., 72. un 73.punktu šādā redakcijā:

“71. Šo noteikumu 8. punktā minēto mērķa grupu dalībnieki ir uzskaitāmi iznākuma uzraudzības rādītājā, ja izmaksas ir radušās pēc vienošanās noslēgšanas dienas.

72. Šo noteikumu 66.2.apakšpunktā minēto iznākuma rādītāju uzskaiti finansējuma saņēmēji veic līdz 2019.gada 31.decembrim.

73. Šo noteikumu 66.2.1apakšpunktā minēto iznākuma rādītāju uzskaiti finansējuma saņēmēji veic no 2020.gada 1.janvāra”.

1. Izteikt 2.pielikumu šādā redakcijā:

“2.pielikums

Ministru kabineta

2016.gada 17.maija

noteikumiem Nr.310

**Pārskats par projekta īstenošanu**

Finansējuma saņēmējs: ­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| NNr.p.k.1 | Rīcības apakšjoma2 | Atbalstāmā darbība3 | Pasākuma nosaukums4 | Pasākuma veids5 | Īss pasākuma saturiskais apraksts6 | Kopējais dalībnieku skaits7 | Kopsavilkums par pasākuma rezultātiem un efektivitātes izvertējumu8 |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |

Numurē pasākumus. Viena cikla/u ietvaros īstenotos pasākumus atsevišķi neizdala (piemēram, vingrošanas nodarbību cikla ietvaros tiek īstenotas 20 nodarbības, kuras pārskatā tiek uzskaitītas ar vienu Nr.p.k.);

2 Norāda atbilstošu kodu/us: 1 - psihiskā veselība, 2 - atkarību izplatības mazināšana, 3 - fiziskā aktivitāte, 4 - veselīgs uzturs, 5 - seksuālā un reproduktīvā veselība, 6 - slimību profilakse četru prioritāro jomu ietvaros;

3 Norāda atbilstošu kodu/us: 1 - slimību profilakses pasākumi mērķa grupām un vietējai sabiedrībai, 2 - veselības veicināšanas pasākumi mērķa grupām un vietējai sabiedrībai;

4 Pasākuma nosaukumu norāda atbilstoši iesniegtajam pasākumu grafikam (mācību plānam);

5 Norāda atbilstošu kodu/us: 1 – lekcija/seminārs, 2 – fizisko aktivitāšu nodarbības (piemēram, nūjošana, vingrošana, peldēšana, skriešana u.c.), 3 – publisks pasākums (piemēram, sporta diena), 4 – nometne, 5 – atbalsta grupa/grupu nodarbība (piemēram, mākslas terapija, atbalsta grupa līdzatkarīgajiem), 6 – ekskursija, 7 – komplekss pasākums (ietver gan teorētisku, gan praktisku sadaļu un/vai vairākus pasākumu veidus), 8 – cita veida pasākums;

6 Apraksta pasākuma saturu, iekļaujot:

1) tēmu izklāstu, (piemēram, (lekcija 7.klašu skolēniem) izpratnes veicināšanai par smēķēšanas negatīvo ietekmi uz veselību; (publisks pasākums) “Ģimenes sporta svētki” (pasākuma nosaukums) dažādu vecumu iedzīvotāju iesaistes veicināšanai kopīgās fiziskajās aktivitātēs - vieglatlētikas elementi, nūjošana, riteņbraukšana, spēka vingrinājumi, stafetes);

2) pasākuma īstenošanā iesaistīto speciālistu skaitu un profesionālās kompetences (ar pasākuma īstenošanu saistītā izglītība/specialitāte, pieredze līdzīgu pasākumu īstenošanā, profesionālās prasmes);

3) informāciju par to, vai tas ir vienreizējs pasākums, ciklisks (vairāku pasākumu kopums, kas organizēti konkrētai mērķa grupai (piemēram, topošo māmiņu skola)) pasākums vai nometne;

4) nometnēm papildus norāda "dienas" vai "diennakts" nometne;

5) norāda pasākuma ilgumu (precizējot akadēmiskās vai astronomiskās stundās);

6) cikliskiem pasākumiem norāda pasākumu biežumu (pasākumu skaits nedēļā/ mēnesī (piemēram, nūjošanas nodarbības 2 reizes nedēļā)), pasākumu skaitu viena cikla ietvaros (piemēram, 16 nodarbības ciklā); ciklu skaitu pārskata iesniegšanas periodā (piemēram, 3 nodarbību cikli gadā);

7) pasākuma mērķa grupu/grupas:

- visi iedzīvotāji,

- iedzīvotāji, kuri dzīvo teritorijā ārpus pilsētām ar iedzīvotāju blīvumu zem 50 iedzīvotājiem uz kvadrātkilometru,

- trūcīgie un maznodrošinātie iedzīvotāji,

- bezdarbnieki,

- personas ar invaliditāti,

- iedzīvotāji, kas vecāki par 54 gadiem,

- bērni, grūtnieces, pilngadīgas personas, kamēr tiek turpināta vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai,

- pārējās riskam pakļautās iedzīvotāju grupas;

7 Norāda kopējo pasākuma dalībnieku skaitu, tai skaitā sadalījumā pa dzimumiem. Cikliskiem pasākumiem norāda kopējo unikālo\* dalībnieku skaitu 1 ciklā (piemēram, 10 vingrošanas nodarbību ciklā vismaz vienā nodarbībā ir piedalījušies 13 unikālie mērķauditorijas pārstāvji), kā arī šo dalībnieku sadalījumu pa dzimumiem.

\*unikālais dalībnieks ir mērķauditorijas pārstāvis, kurš apmeklējis vismaz vienu pasākumu vismaz vienu reizi;

8 Aprakstā ietver galvenos pasākuma rezultātus un efektivitātes izvērtējuma secinājumus, ņemot vērā šādus nosacījumus (līdz 500 vārdiem):

1) vai ir sasniegts plānotais mērķauditorijas apmērs, norādot arī plānotās mērķauditorijas apmēru, pasākuma dalībnieku atbilstību plānotai mērķa grupai un sasniegtās mērķa grupas apjomam (inventāra, telpu, speciālistu iesaistes atbilstība pret sasniegto mērķa grupu). Gadījumā, ja mērķa auditorijas apmērs netika sasniegts vai neatbilda plānotajam mērķa grupas apjomam, identificēt tā iespējamos iemeslus kā arī norādīt plānotos risinājumus, lai nākotnē novērstu mērķauditorijas nesasniegšanas risku;

2) kopēji secinājumi par dalībnieku apmierinātību ar pasākuma organizāciju (par saņemto informāciju dalībai pasākumā, pasākuma satura kvalitāti, telpu vai citas infrastruktūras atbilstību pasākuma veidam un dalībnieku skaitam, pasākuma ilguma atbilstību, pasākuma vadītāja spēju kvalitatīvi pasniegt un skaidrot pasākuma tēmu, spēju sniegt risinājumus); kā arī apmierinātības novērtēšanas metožu apraksts (piemēram, mutiskas aptaujas, dalībnieku aptaujas anketas, pasākumu vadītāju vērtējums par pasākuma efektivitāti konkrētā mērķa grupā);

3) secinājumi par dalībnieku vērtējumu iegūto zināšanu izmantošanai praksē, pasākuma ilgtspējas nodrošināšanas instrumenti (vai pasākuma dalībniekiem tika izsniegti informatīvie materiāli, rekomendācijas par iespējām kā turpināt iesāktās aktivitātes ārpus projekta u.c.), kā arī pasākuma ilgtspējas izvērtējums;

4) raksturo publicitātes apmēru - apraksta izmantotos informācijas kanālus (kur tika publicēts, cik bieži), publicitātes ietekmes izvērtējums (vai ar esošās publicitātes apmēru nodrošināja optimālu mērķauditorijas sasniegšanu, kā arī, kas būtu jāuzlabo publicitātes nodrošināšanā) un īss izvērtējums par efektīvākajiem informācijas izplatīšanas kanāliem lokālā kontekstā;

5) kopējais pasākuma vērtējums – veiksmīgs; ir/ nav ieteicams kā labās prakses piemērs, nepieciešamie uzlabojumi (t.sk., ja šie pasākumi tiek plānoti arī nākamajā gadā, ir iepirkti ilgstošam periodam, plānotie pasākumi un ieteikumi pasākumu uzlabošanai), konkrētā pasākuma turpināšana/īstenošana nākotnē ir/nav ieteicama;

6) ieteikumi pasākuma īstenošanai nākotnē – īsumā aprakstīti konkrēti veicamie uzlabojumi pasākuma īstenošanā (ja tādi ir), secinājumi saistībā ar dalībnieku ierosinājumiem pasākuma īstenošanai nākotnē.”

Ministru prezidents [A.K. Kariņš](https://mk.gov.lv/lv/amatpersonas/arturs-krisjanis-karins)

Veselības ministre I.Viņķele

Iesniedzējs: Veselības ministre I.Viņķele

Vīza: Valsts sekretāre D.Mūrmane - Umbraško